ИЗВЕШТАЈ

за работа на инспекторот за безбедност во внатрешната пловидба

за период октомври-декември 2017 година

Согласно член 299-г од Законот за внатрешната пловидба, за извршениот инспекциски надзор и преземените мерки, инспекторот за безбедност во внатрешната пловидба, изготвува три месечен извештај.

При изготвувањето на три месечниот извештај за работата на инспекторот за безбедност во внатрешната пловидба за период октомври-декември 2017година, се имаше предвид надлежноста и организацијата на работата на инспекторите за безбедност во внатрешната пловидба, согласно со Законот за внатрешната пловидба, Законот за инспекциски надзор (“Службен весник на РМ” бр. 50/10, 162/10, 157/11, 147/13, 41/14, 33/15,193/15,и 31/16), Правилникот за техничките правила за утврдување способност за пловидба на чамец и баждарење,начинот на водење на регистарот на чамци, образецот и содржината на пловидбената дозвола и регистарска ознака (“Службен весник на РМ” бр. 177/2013), Правилник за начинот на стекнување звање управувач на чамец, планот и програмата за полагање испит за стекнување звање управувач на чамец и образецот на уверението за стекнатото звање (“Службен весник на РМ” бр. 130/2008), Правилник за бројот и составот на членовите на екипаж на брод според видот и карактеристиките на бродот, намената, видот и подрачјето на пловидба (“Службен весник на РМ” бр. 96/2009), Правилникот за формата и содржината на бродските исправи и книги на бродовите во внатрешната пловидба (“Службен весник на РМ” бр. 47/2008), Правилник за формата и содржината на бродската книшка и дозволата за качување на брод (“Службен весник на РМ” бр. 47/2008), Правилник за видот и обележувањето на капалиштето (“Службен весник на РМ” бр. 156/2007) и Програмата за работа на инспекторот за безбедност во внатрешната пловидба за 2017 година.

***1. Инспекциски надзор***

Согласно Законот за внатрешната пловидба, во извештајниот период, е вршен надзор над:

- способноста за пловидба на пловните објекти,

* бројот, составот и стручната оспособеност на екипажот,
* превозот на патници во поглед на заштитата на животите на луѓето и имотот,
* заштита од загадување од пловните објекти.

Во прилог на извештајот е даден табеларен приказ на извршените надзори во извештај ниот период

***2. Соработка со други државни органи***

Инспекторот за безбедност во внатрешната пловидба во рамките на своите овластувања и надлежности утврдени со закон, за овој период континуиранo соработувал со Министерството за внатрешни работи ( РЦ-Запад – ПС ГН Охридско Езеро).

Во рамките на ваквата соработка се организирани заеднички договорни состаноци за заедничко дејствување заради отстранување на негативните состојби и слабости во безбедноста на внатрешната пловидба.

***3. Сублимирани информации од инспекцискиот надзор***

Во извештајниот период напаравени се вкупно осум (8) надзори и тоа:

* Два редовени надзори над пловни објекти- катамарани.
* Три надзори над чамци-пасари од кои се констатирано е два прекршоци.
* Два редовни надзори на бродови и еден вонреден надзор над пловен објек чамец со надградба.

 **МИНИСТЕРСТВО ЗА ТРАНСПОРТ И ВРСКИ**

 **Капетанија на пристаништата – Охрид**

 Инспектор за безбедност во внатрешната пловидба

 Панде Рилков, Бајрактар Асан

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_